CELEX: 22004D0079
Language: hu
Date: 2004-06-08 00:00:00
Title: Az EGT-Vegyesbizottság 79/2004 határozata (2004. június 8.) az EGT-megállapodáshoz csatolt XIV. mellékletnek (versenypolitika), 21. jegyzőkönyvnek (a vállalkozásokra vonatkozó versenyszabályok végrehajtásáról) és 24. jegyzőkönyvnek (az összefonódások ellenőrzésének területén való együttműködésről) a módosításáról

19.6.2004   
            
            
               HU
            
            
               Az Európai Unió Hivatalos Lapja
            
            
               L 219/24
            
         
      AZ EGT-VEGYESBIZOTTSÁG 79/2004 HATÁROZATA
   
   (2004. június 8.)
   az EGT-megállapodáshoz csatolt XIV. mellékletnek (versenypolitika), 21. jegyzőkönyvnek (a vállalkozásokra vonatkozó versenyszabályok végrehajtásáról) és 24. jegyzőkönyvnek (az összefonódások ellenőrzésének területén való együttműködésről) a módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás) és különösen annak 98. cikkére,
   mivel:
   
               (1)
            
            
               A Megállapodáshoz csatolt XIV. mellékletet a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Gazdasági Térségben való részvételéről szóló, 2003. október 14-én Luxemburgban aláírt Megállapodás (1) módosította.
            
         
               (2)
            
            
               A Megállapodáshoz csatolt 21. jegyzőkönyvet a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Gazdasági Térségben való részvételéről szóló, 2003. október 14-én Luxemburgban aláírt Megállapodás módosította.
            
         
               (3)
            
            
               A Megállapodáshoz csatolt 24. jegyzőkönyvet az EGT-Vegyesbizottság előzetesen nem módosította.
            
         
               (4)
            
            
               A vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendeletet (az EK összefonódás-ellenőrzési rendelete (2)) az EGT-Vegyesbizottság 2004. június 8-i 78/2004 határozata (3) a Megállapodásba foglalta.
            
         
               (5)
            
            
               Az EGT-Vegyesbizottság 2004. június 8-i 78/2004 határozata nem foglalja magában a 139/2004/EK rendelet 13. és 22. cikkeit.
            
         
               (6)
            
            
               A 139/2004/EK rendelet 13. és 22. cikkeit a Megállapodásba bele kell foglalni,
            
         A KÖVETKEZŐKÉPPEN HATÁROZOTT:
   1. cikk
   A Megállapodáshoz csatolt XIV. melléklet 1. pontjában (139/2004/EK tanácsi rendelet) az a) kiigazítás szövegét az alábbival kell helyettesíteni:
   
      „Az 1. cikk (1) bekezdése »a 22. cikknek és a 4. cikk (5) bekezdésének« szavak után a »vagy az EGT-megállapodáshoz csatolt 21. és 24. jegyzőkönyv megfelelő rendelkezéseinek« mondatrésszel egészül ki;
      továbbá, a »közösségi léptékű« kifejezés helyére a »közösségi vagy EFTA léptékű« kifejezés kerül;”.
   
   2. cikk
   A Megállapodáshoz csatolt 21. jegyzőkönyv 3. cikkében az 1. pont (1) bekezdés (139/2004/EK tanácsi rendelet) helyébe a következő szöveg lép:
   
      „32004 R 0139: a vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet (az EK összefonódás-ellenőrzési rendelete) (HL L 24., 2004.1.29., 1. o.) 4. cikk (4) és (5) bekezdése és a 6-tól a 26. cikkig.”
   
   3. cikk
   A Megállapodáshoz csatolt 24. jegyzőkönyvet alábbiak szerint kell módosítani:
   
               1.
            
            
               A 6. cikk az alábbi új (3) bekezdéssel egészül ki:
               „(3)   Amennyiben az összefonódás érintheti az egy vagy több EK-tagállam és egy vagy több EFTA-állam közötti kereskedelmet, az EK Bizottságának egy EK-tagállamtól a 139/2004/EK rendelet 22. cikke értelmében haladéktalanul értesítenie kell az EFTA Felügyeleti Hatóságot.
               Az első albekezdésben meghatározott kérelemhez egy vagy több EFTA-állam is csatlakozhat, amennyiben az összefonódás érinti az egy vagy több EK-tagállam és egy vagy több EFTA-állam közötti kereskedelmet, valamint fennáll a kérelemhez csatlakozó EFTA-államon vagy EFTA államokon belüli verseny jelentős érintettségének a veszélye.
               Az első albekezdésben meghatározott kérelem másolatának kézhezvételét követően az EFTA-államokban az összefonódáshoz kapcsolódó minden nemzeti határidőt fel kell függeszteni addig, amíg döntés születik arról, hogy hol kell megvizsgálni az összefonódást. Mihelyt egy EFTA-állam értesítette a Bizottságot és az érintett vállalkozásokat, hogy nem kíván csatlakozni a kérelemhez, ezen EFTA-államban a nemzeti határidők felfüggesztésének véget kell érnie.
               Amennyiben a Bizottság úgy dönt, hogy megvizsgálja az összefonódást, azon EFTA-állam vagy EFTA-államok, amelyek csatlakoztak a kérelemhez, az összefonódásra nem alkalmazhatják nemzeti versenyjogi szabályaikat.”.
         
               2.
            
            
               A 8. cikk az alábbi (4), (5) és (6) bekezdésekkel egészül ki:
               „(4)   Az EK Bizottságának kérésére az EFTA Felügyeleti Hatóság saját területén köteles vizsgálatokat lefolytatni.
               (5)   Az EK Bizottsága jogosult arra, hogy képviseltesse magát és aktív szerepet vállaljon a 4. bekezdés értelmében lefolytatott vizsgálatokban.
               (6)   Az ilyen kérésre lefolytatott vizsgálat során szerzett bárminemű információt a vizsgálat végeztével haladéktalanul át kell adni az EK Bizottságának.”.
         
               3.
            
            
               A 13. cikk második albekezdésében a „4. cikk (4) és (5) bekezdés és a 9. cikk (2) és (6) bekezdés” szavak helyett „4. cikk (4) és (5) bekezdés, 9. cikk (2) és (6) bekezdés és 22. cikk (2) bekezdés” szavaknak kell állniuk.
            
         4. cikk
   Ez a határozat 2004. június 9-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-Kiegészítésében kell kihirdetni.
   
      Kelt Brüsszelben, 2004. június 8-án.
      
         
            az EGT-Vegyesbizottság részéről
         
         S. GILLESPIE
         
         
            az elnök
         
      
   
   
      (1)  HL L 130., 2004.4.29., 3. o.
   
      (2)  HL L 24., 2004.1.29., 1. o.
   
      (3)  Lásd ennek a Hivatalos Lapnak a(z) 13 oldalát.
   
      (4)  Alkotmányos követelmények megjelölve.